Πάουλο Κοέλιο

Ο Πάουλο Κοέλιο (Paulo Coelho de Souza, 25 Αυγούστου 1947) είναι διάσημος Βραζιλιάνος συγγραφέας. Γεννήθηκε στο Ρίο ντε Τζανέιρο της Βραζιλίας. Φοίτησε στην νομική αλλά εγκατέλειψε τις σπουδές του το 1970 για να ταξιδέψει σε Μεξικό, Περού, Βολιβία, Χιλή, στην Ευρώπη και την Βόρεια Αφρική. Δύο χρόνια αργότερα επέστρεψε στη Βραζιλία και άρχισε να γράφει στίχους για μουσική. Φυλακίστηκε για λίγο καιρό το 1974 για υπονομευτικές δραστηριότητες κατά της βραζιλιάνικης δικτατορίας. Παρότι Χριστιανός Καθολικός, τα κείμενά του συνδυάζουν με ένα ιδιαίτερο τρόπο τη θρησκευτικότητα και τον μυστικισμό, διαλογισμό και πνευματικές ασκήσεις και εμπειρίες από το μυστικιστικό παρελθόν του, που συχνά ίσως να αντιτίθεται στη γραμμή του επίσημου Καθολικισμού. Τα θέματά του από την άλλη δεν θα εξέφραζαν συγκεκριμένη θρησκευτική ιδεολογία, αν δεν υπήρχαν τα Καθολικά στοιχεία, αλλά αυτή η διάσταση δεν λαμβάνεται έντονα υπόψη από το κοινό του, καθότι υφίσταται απλά ως υπόβαθρο για την κυρίως ιστορία. Ενδιαφέρον έχει να πούμε ότι η επίσημη Ελληνική Εκκλησία δεν έχει αντιδράσει θετικά ή αρνητικά για την επιτυχία του στην Ελλάδα (σε αντίθεση με άλλες περιπτώσεις, όπως π.χ. με τον Χάρυ Πότερ).Πολλά από τα έργα του έχουν μία ιδιαίτερη και μυστικιστική ατμόσφαιρα ενώ πολύ σύνηθες θέμα τους είναι η αφοσίωση σε ένα στόχο και η επίτευξη των ονείρων. Έχει πουλήσει πάνω από 20 εκατομμύρια βιβλία σε ολόκληρο τον κόσμο και τα έργα του έχουν μεταφραστεί σε τριανταοκτώ γλώσσες. Του έχουν απονεμηθεί πολλά λογοτεχνικά βραβεία από διάφορες χώρες, συμπεριλαμβανομένης μιας υποψηφιότητας για το περίφημο Διεθνές Λογοτεχνικό Βραβείο IMPAC Dublin για το "Η Βερόνικα αποφασίζει να πεθάνει". Το έργο του Ο Αλχημιστής (μυθιστόρημα) βρίσκεται στη λίστα: Βιβλία με περισσότερα από 100 εκατομ. αντίτυπα.

 Όλα τα μυθιστορήματα εκδίδονται από τις εκδ. "Α. Α. Λιβάνης" 1974 Ο Manifesto de Krig-há 1982 Arquivos do Inferno 1986 Ο Manual Prático do Vampirismo 1987 Το ημερολόγιο ενός μάγου - (Ο diario de um mago), (μτφ. Ντίνα Σιδέρη, 2000) 1988 Ο Αλχημιστής - (Ο alquimista), (μτφ. Μαρία Φερέιρα-Χιδίρογλου, 1996, 2013) 1990 Μπρίντα - (Brida), (μτφ. Μάτα Σαλογιάννη, 2008) 1991 Ο Dom Supremo 1992 Βαλκυρίες - (As Valkírias), (μτφ. Μάτα Σαλογιάννη, 2010) 1994 Maktub 1994 Στις όχθες του ποταμού Πιέδρα κάθισα και έκλαψα - (Na margem do rio Piedra eu sentei e chorei), (μτφ. Ντίνα Σιδέρη, 1995) 1996 Το πέμπτο βουνό - ( Ο monte cinco), (μτφ. Ρέα Γιαννοπούλου, 1998) 1997 Letras do amor de um profeta 1997 Το εγχειρίδιο του πολεμιστή του φωτός - (Manual do guerriero da luz), (μτφ. Λένα Ταχμαζίδου, 1998) 1998 Η Βερόνικα αποφασίζει να πεθάνει - (Veronika decide morrer), (μτφ. Δημήτρης Πουρνιάς, 1999) 1998 Palavras essenciais 2000 Ο διάβολος και η δεσποινίδα Πριμ - (Ο demônio e a srta Prym), (μτφ. Δημήτρης Πουρνιάς, 2001) 2001 Padres hijos y nietos 2003Έντεκα λεπτά - (Onze minutos), (μτφ. Δημήτρης Πουρνιάς, 2003) 2005 Ο Gênio e as Rosas 2005 Ζαχίρ - (Ο Zahir), (μτφ. Μάτα Σαλογιάννη, 2005) 2006 Ser Como ο Rio que Flui 2006 Η μάγισσα του Πορτομπέλο - ( A bruxa de Portobello), (μτφ. Μάτα Σαλογιάννη, 2007) 2008 Ο Νικητής είναι μόνος - (Ο vencedor está só), (μτφ. Μάτα Σαλογιάννη, 2009) 2010 Άλεφ - (Ο Aleph), (μτφ. Μάτα Σαλογιάννη, 2011) 2012 Το χειρόγραφο της Άκρα - (Manuscrito encontrado em Accra), (μτφ. Μάτα Σαλογιάννη, 2013) 2014 Μοιχεία - (Adulterio), (μτφ. Μάτα Σαλογιάννη, 2014) 2016 Η Κατάσκοπος - (A espia), (μτφ. Μάτα Σαλογιάννη, 2016) 2018 Hippie - (μτφ. Δάφνη Χρήστου, 2018) Γαϊτάνης Βασίλειος, Πάουλο Κοέλιο, Καλίλ Γκιμπράντ, Γουώλτ Γουίτμαν, Φρειδερίκος Χαίλντερλιν (πολιτιστικά μοντέλα φιλοσοφικής κοσμοθεωρίας της ύπαρξης), εκδόσεις Επτάλοφος, Αθήνα 1998 Επίσημο site του Πάουλο Κοέλιο